Reglan um birtingu byggir á skýrum rökum um gagnsæi . Að þessu leyti lúta opinberar stjórnsýsluákvarðanir öðru lögmáli en ákvarðanir á einkamarkaði . Krafan um gagnsæi í opinberum rekstri víkur einfaldlega til hliðar öðrum sjónarmiðum sem geta verið gild á samkeppnismarkaði einkarekinna fyrirtækja . Þess vegna eiga sömu reglur að gilda varðandi ráðningu útvarpsstjóra og seðlabankastjóra ; nema stjórnvöld líti á Ríkisútvarpið sem hreint markaðsfyrirbæri . Lögin um opinber hlutafélög gera það að verkum að stjórnvöld á hverjum tíma geta valið hvort þau líta á Ríkisútvarpið sem opinbera menningarstofu eða fyrirtæki á samkeppnismarkaði . Sú ákvörðun að birta ekki nöfn umsækjenda um starf útvarpsstjóra er yfirlýsing um að ríkjandi stjórnvöld líta á Ríkisútvarpið sem hvert annað fyrirtæki , sem lýtur einkaréttarlegum lögmálum á samkeppnismarkaði . En hver ber ábyrgð á þeirri stjórnvaldsákvörðun ? Alþingi , sem kýs útvarpsráð , segir : Ekki ég . Menntamálaráðherra segir : Ekki ég . Útvarpsráð segir : Ekki ég . Það segist hins vegar hafa framselt þetta vald til einkarekins ráðgjafafyrirtækis . Ráðgjafafyrirtækið segir svo : Ekki ég . Eini aðilinn í þessum skrípaleik , sem segir satt um ábyrgð sína , er þetta virta ráðgjafafyrirtæki . Sú skilgreining á eðli Ríkisútvarpsins sem felst í þessari ákvörðun veikir mjög málefnaleg rök fyrir því að skattgreiðendur kosti starfsemi þess að stærstum hluta . Það er einfaldlega ekki hægt að vera opinbert fyrirtæki einn daginn og markaðsfyrirtæki þann næsta . Um þessar mundir er ekki einasta tekist á um hlutverk Ríkisútvarpsins heldur einnig um tilvist þess . Ýmsir vilja að það heyri aðeins sögunni til . Ég hygg , og vona reyndar , að hinir séu miklu fleiri sem vilja sjá í Ríkisútvarpinu lifandi og kröftugan menningarvettvang með öflugri frétta og þjóðmálaumræðu . Þeir sem bera ábyrgð á að skilgreina Ríkisútvarpið sem hreint samkeppnisfyrirtæki með útvarpsstjóraauglýsingunni hafa lagst á sveif með hinum . Alþingi getur ekki hlaupist undan þessari ábyrgð . Menntamálaráðherra getur heldur ekki hlaupist undan henni . Og útvarpsráð allra síst . Að réttu lagi á að breyta þessari ákvörðun . Síðan þarf Alþingi að afhlutafélagavæða útvarpið . Ríkisútvarpið á að vera menningarstofa en ekki markaðsfyrirtæki . Bragi Björnsson , formaður aðgerðarteymis Þjóðkirkjunnar , sagð ... Ferskmeti , ljúffeng brögð og hollustan er í fyrirrúmi á nýju ári og ekkert er skemmtilegra en að prófa nýja samsetningu þegar við búum okkur til ljúffengt salat . Sjöfn Þórðar heimsótti Karenu Jónsdóttur , sem ávallt er kölluð Kaja , í Matarbúr Kaju á Akranesi og prófaði nýjustu salatblönduna hennar . VIð notum lífræn hráefni og svo íslenskt ef við náum ekki í lífræn , “ segir Kaja og mjög ánægð með útkomuna . Sjöfn fékk Kaju til að gefa lesendum uppskriftina af þessu dásamlega ljúffenga salati sem er kærkomið að njóta í janúar . Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .